คำสั่งกรมธนารักษ์คำสั่งกรมธนารักษ์ที่๖๘๓/๒๕๖๐เรื่องหลักเกณฑ์การกำหนดอัตราค่าเช่า ค่าทดแทน ค่าธรรมเนียมเกี่ยวกับการจัดหาประโยชน์ในที่ราชพัสดุรวมทั้งการกำหนดความหมายและเวลาให้ผลผลิตเกี่ยวกับการเกษตร[๑] ด้วยระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ. ๒๕๕๒ ข้อ ๔ วรรคสอง ข้อ ๗ (๑๑) ข้อ ๑๐(๔) ข้อ ๑๑ (๔) ข้อ ๑๒ วรรคสอง ข้อ ๔๙ และข้อ ๕๑กำหนดให้หลักเกณฑ์และวิธีการพิจารณากำหนดค่าเช่า ค่าทดแทนค่าธรรมเนียมเกี่ยวกับการจัดหาประโยชน์ในที่ราชพัสดุ การกำหนดความหมายของการทำไร่ทำนา ปลูกพืชสวน พืชผัก เลี้ยงสัตว์ และการเกษตรอื่นรวมทั้งกำหนดเวลาให้ผลผลิตของพืชสวน หลักเกณฑ์การอนุญาตให้นำสิทธิการปลูกสร้างหรือสิทธิการเช่าอาคารหรือสิ่งปลูกสร้างไปทำเงื่อนไขผูกพันในการกู้เงินหรือเบิกเงินเกินบัญชีหรือค้ำประกันเงินกู้ หลักเกณฑ์การเรียกเก็บค่าตอบแทน กรณีรัฐวิสาหกิจขอสร้างสะพานทางเชื่อม ปักเสา พาดสายไฟฟ้า วางท่อประปา ท่อระบายน้ำ วางสายโทรศัพท์หรือดำเนินการอื่นใดในลักษณะเดียวกันในที่ราชพัสดุหลักเกณฑ์และวิธีการจัดให้เช่าที่ราชพัสดุเพื่อการจัดสวัสดิการในเชิงธุรกิจตามลำดับเป็นไปตามคำสั่งกรมธนารักษ์ และข้อ ๕๐ กำหนดให้การจัดทำสัญญาต่างตอบแทนอื่นในที่ราชพัสดุที่มีราคาที่ดินรวมกับมูลค่าอาคารสิ่งปลูกสร้าง(ถ้ามี) ไม่เกิน ๑๐๐ ล้านบาท ให้อธิบดีเป็นผู้อนุญาตฉะนั้นอาศัยอำนาจตามระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ. ๒๕๕๒ ข้อ ๔ วรรคสอง ข้อ ๗ (๑๑) ข้อ ๑๐(๔) ข้อ ๑๑ (๔) ข้อ ๑๒ วรรคสอง ข้อ ๔๙ ข้อ ๕๐ และข้อ ๕๑ กรมธนารักษ์ จึงมีคำสั่งดังต่อไปนี้๑. ให้ยกเลิกคำสั่งกรมธนารักษ์ ที่ ๗๒๐/๒๕๕๙สั่ง ณ วันที่ ๒๗ ธันวาคม พ.ศ. ๒๕๕๙ เรื่อง หลักเกณฑ์การกำหนดอัตราค่าเช่าค่าทดแทน และค่าธรรมเนียมเกี่ยวกับการจัดหาประโยชน์ในที่ราชพัสดุ๒. ในคำสั่งนี้ผู้เช่ารายใหม่ หมายถึงผู้ที่ได้รับสิทธิการเช่าหรือสิทธิตามสัญญาต่างตอบแทนอื่นนอกเหนือจากการจัดให้เช่าตั้งแต่วันที่๑ มกราคม พ.ศ. ๒๕๖๐และให้รวมถึงผู้เช่ารายเดิมที่ขอปลูกสร้างอาคารเพื่อยกกรรมสิทธิ์ให้กระทรวงการคลังตั้งแต่วันที่๑ มกราคม พ.ศ. ๒๕๖๐ ด้วยผู้เช่ารายเดิม หมายถึงผู้ที่ได้รับสิทธิการเช่าหรือสิทธิตามสัญญาต่างตอบแทนอื่นนอกเหนือจากการจัดให้เช่าก่อนวันที่ ๑ มกราคม พ.ศ. ๒๕๖๐และให้รวมถึงผู้ที่ได้รับโอนสิทธิการเช่าจากผู้เช่ารายเดิมผู้ที่เช่าแทนผู้เช่ารายเดิมที่ถึงแก่กรรม ผู้เช่ารายเดิมที่อยู่ระหว่างการต่ออายุสัญญาเช่าผู้เช่ารายเดิมที่เปลี่ยนแปลงวัตถุประสงค์การเช่าและผู้เช่ารายเดิมซึ่งได้จัดให้เช่าเพิ่มเติมเนื้อที่เช่าเนื่องจากเกิดความคลาดเคลื่อนในการจัดให้เช่าที่ราชพัสดุแปลงเดียวกันก่อนหน้านั้นทำเลชั้น ๑ หมายถึงที่ราชพัสดุที่อยู่ติดกับถนนซึ่งมีความกว้างตั้งแต่ ๖ เมตรขึ้นไปและหรือตั้งอยู่ในแหล่งที่ใช้ประโยชน์ในทางเศรษฐกิจได้ดีที่สุดในท้องถิ่นหรืออยู่ห่างจากแหล่งที่ใช้ประโยชน์ในทางเศรษฐกิจได้ดีที่สุดในท้องถิ่นไม่เกิน๘๐ เมตรทำเลชั้น ๒ หมายถึงที่ราชพัสดุที่อยู่ติดกับแม่น้ำ คลอง หรือถนนซึ่งมีความกว้างตั้งแต่ ๔ เมตร แต่ไม่ถึง ๖ เมตรและหรือตั้งอยู่ในแหล่งที่ใช้ประโยชน์ในทางเศรษฐกิจได้ดีเป็นลำดับรองจากทำเลชั้น๑ หรืออยู่ห่างจากแหล่งที่ใช้ประโยชน์ในทางเศรษฐกิจได้ดีเป็นลำดับรองจากทำเลชั้น ๑ไม่เกิน ๘๐ เมตรทำเลชั้น ๓ หมายถึงที่ราชพัสดุที่อยู่นอกเหนือจากทำเลชั้น ๑ ถึงทำเลชั้น ๒หรือที่ราชพัสดุที่รถยนต์เข้าไม่ถึง๓. การกำหนดอัตราค่าเช่า ค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุให้ผู้ดำรงตำแหน่งดังต่อไปนี้มีอำนาจในการกำหนดค่าเช่า ค่าทดแทน และค่าธรรมเนียม รวมทั้งการกำหนดมูลค่าปัจจุบันค่าเสื่อมของสิ่งปลูกสร้างหรืออาคารเพื่อการกำหนดค่าธรรมเนียมตามหลักเกณฑ์และวิธีการที่กรมธนารักษ์กำหนด๓.๑ผู้อำนวยการสำนักบริหารที่ราชพัสดุกรุงเทพมหานคร ในเขตกรุงเทพมหานคร๓.๒ ธนารักษ์พื้นที่ ในเขตพื้นที่รับผิดชอบ๔. การดำเนินการตามคำสั่งนี้กรณีผู้เช่ารายใหม่ให้ดำเนินการตามหมวด ๑ กรณีผู้เช่ารายเดิม ให้ดำเนินการตามหมวด๒ สำหรับการดำเนินการตามหมวด ๓ให้ใช้บังคับทั้งกรณีผู้เช่ารายใหม่และผู้เช่ารายเดิม๕.กรณีที่มีปัญหาอันเนื่องมาจากไม่อาจปฏิบัติตามคำสั่งนี้ หรือไม่ได้กำหนดไว้ในคำสั่งนี้อธิบดีกรมธนารักษ์จะเป็นผู้วินิจฉัยชี้ขาด หรือพิจารณาสั่งการหมวด๑กรณีผู้เช่ารายใหม่หลักเกณฑ์การกำหนดอัตราค่าเช่าค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุ ๖. ในหมวดนี้กิจการอันเป็นสาธารณกุศลที่ไม่ได้มุ่งหากำไรหมายถึง กิจการขององค์การสาธารณกุศลสถานพยาบาล และสถานศึกษาซึ่งรัฐมนตรีว่าการกระทรวงการคลังประกาศตามมาตรา ๔๗ (๗) (ข) แห่งประมวลรัษฎากรหรือกิจการอื่น ๆ ตามที่อธิบดีกรมธนารักษ์เห็นสมควรการจัดให้เช่าเพื่อการพาณิชยกรรมและอุตสาหกรรมหมายถึง การจัดให้เช่าที่ราชพัสดุ ตามข้อ ๒๓ วรรคสอง (๓) (๔) (๕)ของกฎกระทรวงว่าด้วยหลักเกณฑ์และวิธีการปกครอง ดูแลบำรุงรักษา ใช้และจัดหาประโยชน์เกี่ยวกับที่ราชพัสดุ พ.ศ. ๒๕๔๕ และที่แก้ไขเพิ่มเติมมูลค่าทรัพย์สิน หมายถึงราคาที่ดินที่จัดให้เช่า หรือราคาที่ดินและมูลค่าอาคารหรือสิ่งปลูกสร้างที่จัดให้เช่าหลังหักค่าเสื่อมหรือมูลค่าอาคารหรือสิ่งปลูกสร้างหลังหักค่าเสื่อมตามหลักเกณฑ์ที่กรมธนารักษ์กำหนด๗. ให้มีคณะกรรมการคณะหนึ่งเรียกว่าคณะกรรมการพิจารณากำหนดอัตราค่าตอบแทนการจัดหาประโยชน์ในที่ราชพัสดุ ประกอบด้วยอธิบดีกรมธนารักษ์เป็นประธาน รองอธิบดีกรมธนารักษ์ซึ่งอธิบดีกรมธนารักษ์มอบหมายเป็นรองประธานกรรมการหัวหน้าผู้ตรวจราชการกรมผู้อำนวยการกองเทคโนโลยีการสำรวจและฐานข้อมูลที่ราชพัสดุผู้อำนวยการกองบริหารที่ราชพัสดุภูมิภาคผู้อำนวยการกองบริหารจัดการกรรมสิทธิ์ที่ราชพัสดุ ผู้อำนวยการสำนักพัฒนาและบำรุงรักษาอาคารราชพัสดุผู้อำนวยการสำนักบริหารที่ราชพัสดุกรุงเทพมหานครผู้อำนวยการสำนักประเมินราคาทรัพย์สิน ผู้อำนวยการสำนักกฎหมาย เป็นกรรมการผู้อำนวยการสำนักพัฒนาธุรกิจและศักยภาพที่ราชพัสดุ เป็นกรรมการและเลขานุการการประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้รองประธานกรรมการเป็นประธานในที่ประชุม ถ้าประธานกรรมการและรองประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุมสำหรับการประชุมคราวนั้นการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดให้คณะกรรมการมีอำนาจหน้าที่ในการพิจารณากำหนดอัตราค่าเช่าค่าทดแทน และค่าธรรมเนียมเกี่ยวกับการจัดหาประโยชน์ในที่ราชพัสดุรวมทั้งการกำหนดมูลค่าปัจจุบันค่าเสื่อมของสิ่งปลูกสร้างหรืออาคารตามหมวดนี้เพื่อการกำหนดค่าธรรมเนียมกรณีที่มูลค่าที่ดินเกินกว่า ๑๐๐ ล้านบาทหรือที่ดินพร้อมอาคารสิ่งปลูกสร้างราชพัสดุหรืออาคารสิ่งปลูกสร้างราชพัสดุที่มีมูลค่าเกินกว่า ๕๐๐ ล้านบาทและกำหนดอัตราผลตอบแทนอื่น ๆ ที่กำหนดไว้ให้เป็นอำนาจของคณะกรรมการตามหมวดนี้๘. หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่ออยู่อาศัยให้เป็นไปตามเอกสารหมายเลข ๑ แนบท้ายคำสั่ง๙. หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่อประกอบเกษตรกรรมให้เป็นไปตามเอกสารหมายเลข ๒ แนบท้ายคำสั่ง๑๐.หลักเกณฑ์การพิจารณากำหนดอัตราผลตอบแทนการใช้ประโยชน์ที่ราชพัสดุเพื่อการพาณิชยกรรมและอุตสาหกรรมให้เป็นไปตามเอกสารหมายเลข ๓ แนบท้ายคำสั่ง๑๑. หลักเกณฑ์การพิจารณากำหนดอัตราค่าเช่าค่าทดแทน ค่าธรรมเนียม แบบเหมาจ่ายดังต่อไปนี้ ให้เป็นไปตามเอกสารหมายเลข ๔แนบท้ายคำสั่ง๑๑.๑การจัดให้เช่าที่ราชพัสดุเป็นการชั่วคราว ไม่เกิน ๓๐ วัน๑๑.๒การจัดให้เช่าที่ดินราชพัสดุขนาดเล็กเนื้อที่ไม่เกิน ๑๒ ตารางวา๑๑.๓ การจัดให้เช่าพื้นที่ภายในอาคารราชพัสดุ๑๑.๔การจัดให้เช่าที่ราชพัสดุเพื่อติดตั้งป้ายโฆษณา๑๑.๕การจัดให้เช่าเพื่อติดตั้งเครื่องบริการอื่น ๆ๑๑.๖ การติดตั้งโทรศัพท์สาธารณะในที่ราชพัสดุ๑๑.๗การจัดให้บุคคลไทยเช่าที่ราชพัสดุเพื่อดำเนินการการถ่ายภาพนิ่ง ถ่ายทำภาพยนตร์วีดีทัศน์ รายการโทรทัศน์ การจัดแสดงละคร คอนเสิร์ต นิทรรศการการจัดงานแถลงข่าวเปิดตัวสินค้า/อัลบั้มของศิลปิน การรายงานข่าว การเดิน-วิ่งเพื่อการกุศล หรือการดำเนินการอื่นใดที่มีลักษณะคล้ายคลึงกันยกเว้นที่ราชพัสดุที่ใช้ประโยชน์เป็นสวนสาธารณะและอุทยาน๑๑.๘การจัดให้เช่าที่ราชพัสดุเพื่อทดแทนการวางระบบขนส่งปิโตรเลียมทางท่อผ่านที่ราชพัสดุ๑๑.๙ การจัดให้เช่าที่ราชพัสดุเพื่อเป็นห้องประชุมอบรมหรือสัมมนา และห้องพัก๑๑.๑๐การจัดให้รัฐวิสาหกิจเช่าเพื่อสาธารณูปโภค๑๑.๑๑ การดำเนินกิจการล่องแพในที่ราชพัสดุ๑๑.๑๒ การจัดให้เช่าถังน้ำมันเชื้อเพลิง๑๑.๑๓การใช้ประโยชน์เพื่อทำเหมืองแร่ในที่ราชพัสดุ๑๑.๑๔ การบริหารจัดการท่าเรือระหว่างประเทศ๑๑.๑๕การบริหารจัดการท่าเรือในประเทศกรณีท่าเรือสาธารณะ๑๑.๑๖การบริหารจัดการท่าเรือในประเทศกรณีท่าเรือเชิงพาณิชย์๑๑.๑๗การกำหนดอัตราค่าเช่าเครื่องจักรที่ประกอบรวมเข้ากับตัวโรงงานซึ่งเป็นทรัพย์อันติดอยู่กับที่ดิน๑๒. หลักเกณฑ์การจัดหาผลประโยชน์ในที่ราชพัสดุเพื่อการจัดสวัสดิการในเชิงธุรกิจตามระเบียบสำนักนายกรัฐมนตรีว่าด้วยการจัดสวัสดิการภายในส่วนราชการพ.ศ. ๒๕๔๗ ให้เป็นไปตามเอกสารหมายเลข ๕ แนบท้ายคำสั่ง๑๓.หลักเกณฑ์การพิจารณากำหนดอัตราผลตอบแทนสำหรับหน่วยงานและองค์กรต่าง ๆ ให้เป็นไปตามเอกสารหมายเลข๖ แนบท้ายคำสั่ง๑๔.หลักเกณฑ์การพิจารณากำหนดอัตราผลตอบแทนกิจการอันเป็นสาธารณกุศลที่ไม่ได้มุ่งหากำไรการสนับสนุนโครงการตามนโยบายรัฐบาล และโครงการที่อยู่อาศัยตามนโยบายรัฐบาลให้เป็นไปตามเอกสารหมายเลข ๗ แนบท้ายคำสั่ง๑๕. หลักเกณฑ์การพิจารณากำหนดอัตราค่าธรรมเนียมอื่นๆ ให้เป็นไปตามเอกสารหมายเลข ๘ แนบท้ายคำสั่งหมวด๒กรณีผู้เช่ารายเดิม ส่วนที่๑หลักเกณฑ์การกำหนดอัตราค่าเช่าค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุ ๑๖. หลักเกณฑ์การพิจารณากำหนดอัตราค่าเช่าค่าทดแทน ให้เป็นไปตามเอกสารหมายเลข ๙ แนบท้ายคำสั่ง๑๗.หลักเกณฑ์การพิจารณากำหนดอัตราค่าธรรมเนียมเกี่ยวกับการจัดหาประโยชน์ในที่ราชพัสดุให้เป็นไปตามเอกสารหมายเลข๑๐ แนบท้ายคำสั่ง๑๘.กรณีการจัดให้เช่าพื้นที่บริเวณท่าอากาศยานในความครอบครองใช้ประโยชน์ของกรมการบินพลเรือนให้ใช้หลักเกณฑ์ที่กำหนดไว้ในคำสั่งกรมธนารักษ์ ที่ ๕๘๖/๒๕๔๙ สั่ง ณ วันที่ ๓พฤศจิกายน พ.ศ. ๒๕๔๙ และที่แก้ไขเพิ่มเติมส่วนที่๒การกำหนดความหมายของการทำไร่ทำนา ปลูกพืชสวน พืชผัก เลี้ยงสัตว์และการเกษตรอื่นรวมทั้งกำหนดเวลาให้ผลผลิตของพืชสวน ๑๙. การกำหนดความหมายของการทำไร่ ทำนาปลูกพืชสวน พืชผัก เลี้ยงสัตว์ และการเกษตรอื่นรวมทั้งกำหนดเวลาให้ผลผลิตของพืชสวน ให้เป็นไปตามเอกสารหมายเลข ๑๑ แนบท้ายคำสั่งหมวด๓กรณีใช้กับผู้เช่ารายใหม่และผู้เช่ารายเดิม ๒๐. หลักเกณฑ์การอนุญาตให้นำสิทธิการปลูกสร้างหรือสิทธิการเช่าไปทำเงื่อนไขผูกพันในทางการเงินให้เป็นไปตามเอกสารหมายเลข ๑๒ แนบท้ายคำสั่ง๒๑. การปรับปรุงอัตราค่าเช่าที่ราชพัสดุ๒๑.๑ให้พิจารณาปรับปรุงค่าเช่าเพิ่มขึ้นร้อยละ ๙ ของค่าเช่าเดิมทุก ๓ ปี๒๑.๒ กรณีทำสัญญาเช่าไม่ถึง ๓ ปีให้พิจารณาปรับปรุงค่าเช่าเพิ่มขึ้นในอัตราส่วนของส่วนเฉลี่ยที่กำหนดให้มีการปรับปรุงอัตราค่าเช่าเพิ่มขึ้นร้อยละ๙ ของค่าเช่าเดิมทุก ๓ ปี๒๑.๓ กรณีทำสัญญาเช่ารายปีให้พิจารณาปรับปรุงค่าเช่าเพิ่มขึ้นร้อยละ ๙ ของอัตรา ค่าเช่าเดิมทุก ๓ ปีนับแต่ได้มีการปรับปรุงค่าเช่าเพิ่มขึ้น๒๑.๔กรณีทำสัญญาเช่าที่ดินเพื่ออยู่อาศัยหรือเพื่อประกอบการเกษตรให้พิจารณาปรับปรุงค่าเช่าเพิ่มขึ้นทุก ๓ ปีนับแต่ได้มีการปรับปรุงค่าเช่าเพิ่มขึ้นตามสภาพทำเลและสภาวะเศรษฐกิจของท้องถิ่นหากอัตราค่าเช่าที่เรียกเก็บอยู่นั้นเหมาะสมแล้ว จะไม่ปรับปรุงค่าเช่าเพิ่มขึ้นก็ได้๒๑.๕กรณีการนำสิทธิการเช่าไปให้เช่าช่วงหรือจัดหาประโยชน์ ให้ปรับปรุงค่าเช่าเฉพาะส่วนที่นำไปให้เช่าช่วงหรือนำไปจัดหาประโยชน์เพิ่มขึ้นดังนี้(๑)กรณีตามวัตถุประสงค์การเช่าเดิมให้ปรับปรุงค่าเช่าเพิ่มขึ้นร้อยละ ๒๕(๒) กรณีนอกเหนือจากวัตถุประสงค์การเช่าเดิมให้ปรับปรุงค่าเช่าตามวัตถุประสงค์การเช่าใหม่ก่อนแล้วจึงปรับปรุงค่าเช่าเพิ่มขึ้นร้อยละ๒๕ทั้งนี้หากผู้เช่าเลิกนำไปให้เช่าช่วงหรือจัดหาประโยชน์แล้ว ให้ปรับลดค่าเช่าลงเหลือเท่ากับค่าเช่าตามสัญญาเช่าเดิมก่อนปรับปรุงค่าเช่าช่วงหรือจัดหาประโยชน์๒๑.๖กรณีผู้เช่าใช้ประโยชน์ที่ราชพัสดุที่เช่านอกเหนือจากวัตถุประสงค์การเช่าเดิมด้วยตนเองแต่ไม่ถึงขนาดเป็นการเปลี่ยนแปลงวัตถุประสงค์การเช่าโดยยังคงใช้ประโยชน์ตามวัตถุประสงค์ในสัญญาเช่าเป็นหลักกรณีเช่นนี้ไม่ถือเป็นการนำที่ราชพัสดุไปจัดหาประโยชน์ แต่ให้ปรับปรุงค่าเช่าเฉพาะส่วนดังกล่าวเป็นค่าเช่าตามที่ใช้ประโยชน์ตั้งแต่วันที่ตรวจพบเว้นแต่การเช่าเพื่ออยู่อาศัย หรือเพื่อการเกษตรกรรมที่ผู้เช่าได้ทำการค้าขายเพื่อการยังชีพตามอัตภาพเล็ก ๆ น้อย ๆ ไม่ถือเป็นการนำไปจัดหาประโยชน์๒๒. การคิดเนื้อที่เช่าที่ราชพัสดุเพื่อนำไปคำนวณค่าเช่าค่าทดแทน และค่าธรรมเนียม๒๒.๑ ค่าเช่า ค่าทดแทน(๑) ที่ดิน ให้คิดตามจำนวนเนื้อที่เช่า(๒) อาคารให้คิดตามจำนวนเนื้อที่ใช้สอยของอาคาร๒๒.๒ ค่าธรรมเนียมให้คิดตามจำนวนเนื้อที่เช่า๒๓. การปัดเศษเงินค่าเช่า ค่าตอบแทน ค่าปรับค่าเสียหาย ค่าทดแทน และค่าธรรมเนียม๒๓.๑ ค่าเช่าและค่าทดแทนเฉพาะค่าตอบแทนการใช้ประโยชน์ในที่ดินระหว่างก่อสร้างอาคารยกกรรมสิทธิ์ให้กระทรวงการคลังค่าปรับ ค่าเสียหาย ให้ปัดเศษของบาทเป็นหนึ่งบาท๒๓.๒ ค่าทดแทน ค่าธรรมเนียมให้ปัดเศษของบาทเป็นสิบบาท๒๔. สภาพและที่ตั้งของที่ราชพัสดุให้แบ่งเป็น ๓ ทำเลชั้น ได้แก่ ทำเลชั้น ๑ ทำเลชั้น ๒ และทำเลชั้น ๓ ทั้งนี้หากที่ราชพัสดุใดมีสภาพมากกว่าหนึ่งทำเลชั้น ให้ใช้ทำเลชั้นที่สูงกว่าหมวด๔บทเฉพาะกาล ๒๕.ผู้เช่ารายเดิมที่ได้ดำเนินการเกี่ยวกับการโอนสิทธิการเช่าการเช่าแทนผู้เช่าเดิมที่ถึงแก่กรรมการต่ออายุสัญญาเช่า ตามคำสั่งกรมธนารักษ์ ที่๗๒๐/๒๕๕๙ สั่ง ณ วันที่ ๒๗ ธันวาคม พ.ศ. ๒๕๕๙ตั้งแต่วันที่ ๑ มกราคม พ.ศ. ๒๕๖๐ จนถึงวันที่ได้ออกคำสั่งนี้ หากอัตราค่าเช่าค่าทดแทน และค่าธรรมเนียมที่ได้เรียกเก็บสูงกว่าอัตราที่กำหนดตามคำสั่งนี้ให้คืนเงินส่วนต่างให้กับผู้ชำระเงิน๒๖.การดำเนินการอย่างใดอย่างหนึ่งตามที่กำหนดในคำสั่งกรมธนารักษ์ ที่ ๗๒๐/๒๕๕๙ สั่ง ณวันที่ ๒๗ ธันวาคม พ.ศ. ๒๕๕๙ ที่ค้างการดำเนินการอยู่ก่อนคำสั่งนี้ใช้บังคับให้ใช้คำสั่งนี้แทน๒๗. คำสั่งใดที่ใช้บังคับอยู่ก่อนคำสั่งนี้และมีข้อความใดอ้างถึงคำสั่งกรมธนารักษ์ ที่ ๗๒๐/๒๕๕๙ สั่ง ณ วันที่ ๒๗ ธันวาคมพ.ศ. ๒๕๕๙ ให้หมายถึงหมวด ๑ ของคำสั่งนี้๒๘.ให้สำนักพัฒนาธุรกิจและศักยภาพที่ราชพัสดุจัดให้มีการพิจารณาทบทวนความเหมาะสมของคำสั่งทุก๕ ปีที่คำสั่งใช้บังคับหลักเกณฑ์ในการกำหนดอัตราค่าเช่า ค่าตอบแทนค่าธรรมเนียม และค่าทดแทนอื่นใดที่ขัดหรือแย้งกับที่กำหนดตามคำสั่งนี้ให้ใช้หลักเกณฑ์ที่กำหนดตามคำสั่งนี้ทั้งนี้ตั้งแต่บัดนี้เป็นต้นไปสั่ง ณ วันที่ ๑๒ ธันวาคม พ.ศ. ๒๕๖๐พชร อนันตศิลป์อธิบดีกรมธนารักษ์[เอกสารแนบท้าย]๑.เอกสารหมายเลข ๑ หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาผลประโยชน์ในที่ราชพัสดุเพื่ออยู่อาศัย๒. เอกสารหมายเลข ๒หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่อประกอบเกษตรกรรม๓. เอกสารหมายเลข ๓ หลักเกณฑ์การพิจารณากำหนดอัตราผลตอบแทนการใช้ประโยชน์ที่ราชพัสดุเพื่อการพาณิชยกรรมและอุตสาหกรรม๔. เอกสารหมายเลข ๔หลักเกณฑ์การพิจารณากำหนดอัตราค่าเช่า ค่าทดแทน ค่าธรรมเนียมแบบเหมาจ่าย๕. เอกสารหมายเลข ๕หลักเกณฑ์การจัดหาผลประโยชน์ในที่ราชพัสดุเพื่อการจัดสวัสดิการในเชิงธุรกิจตามระเบียบสานักนายกรัฐมนตรีว่าด้วยการจัดสวัสดิการภายในส่วนราชการ พ.ศ. ๒๕๔๗๖. เอกสารหมายเลข ๖หลักเกณฑ์การพิจารณากำหนดอัตราผลตอบแทนสำหรับหน่วยงานและองค์กรต่างๆ๗. เอกสารหมายเลข ๗หลักเกณฑ์การพิจารณากำหนดอัตราผลตอบแทนกิจการอันเป็นสาธารณกุศลที่ไม่ได้มุ่งหากำไรการสนับสนุนโครงการตามนโยบายรัฐบาลและโครงการที่อยู่อาศัยตามนโยบายรัฐบาล๘. เอกสารหมายเลข ๘หลักเกณฑ์พิจารณาการกำหนดอัตราค่าธรรมเนียมอื่นๆ๙. เอกสารหมายเลข ๙เรื่อง หลักเกณฑ์การพิจารณากำหนดอัตราค่าเช่า ค่าทดแทนเกี่ยวกับการจัดหาประโยชน์ในที่ราชพัสดุ๑๐.เอกสารหมายเลข ๑๐ เรื่องหลักเกณฑ์การพิจารณากำหนดอัตราค่าธรรมเนียมเกี่ยวกับการจัดหาประโยชน์ในที่ราชพัสดุ๑๑. เอกสารหมายเลข ๑๑ เรื่องการกำหนดความหมายของการทำไร่ ทำนา ปลูกพืชสวน พืชผัก เลี้ยงสัตว์ และการเกษตรอื่นรวมทั้งกำหนดเวลาให้ผลผลิตของพืชสวน๑๒.เอกสารหมายเลข ๑๒หลักเกณฑ์การอนุญาตให้นำสิทธิการปลูกสร้างหรือสิทธิการเช่าไปทำเงื่อนไขผูกพันในทางการเงิน(ดูข้อมูลจากภาพกฎหมาย)ปวันวิทย์/จัดทำ๑๔ กุมภาพันธ์ ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๒ ง/หน้า ๔๘/๓๑ มกราคม ๒๕๖๑